Document ID: 31993R3179

ΚΑΝΟΝΙΣΜΟΣ (ΕΚ) αριθ. 3179/93 ΤΟΥ ΣΥΜΒΟΥΛΙΟΥ της 16ης Νοεμβρίου 1993 για την τροποποίηση του κανονισμού αριθ. 136/66/ΕΟΚ περί κοινής οργανώσεως αγοράς στον τομέα των λιπαρών υλών
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας ότι, βάσει του άρθρου 12 του κανονισμού αριθ. 136/66/ΕΟΚ (3), οι αγορές ελαιολάδου στην παρέμβαση περιορίζονται στους τέσσερις τελευταίους μήνες της περιόδου εμπορίας- ότι έχει διαπιστωθεί από την εμπειρία ότι ορισμένες αγορές της Κοινότητας μπορούν να βρεθούν σε κατάσταση σοβαρής κρίσεως πριν από την έναρξη της παρέμβασης- ότι, για την αντιμετώπιση των δυσκολιών αυτών, πρέπει να προβλεφθεί η δυνατότητα να αποφασίζονται σε κοινοτικό επίπεδο μέτρα παρέμβασης προσαρμοσμένα σε τέτοιες περιστάσεις,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός αριθ. 136/66/ΕΟΚ συμπληρώνεται από το ακόλουθο άρθρο 12α:
"Άρθρο 12α
1. Σε περίπτωση σοβαρής διαταραχής της αγοράς σε ορισμένες περιφέρειες της Κοινότητας πριν από την έναρξη της περιόδου παρέμβασης που προβλέπεται στο άρθρο 12, μπορούν να αποφασιστούν ιδιαίτερα μέτρα παρέμβασης.
2. Η φύση και η εφαρμογή των ιδιαίτερων μέτρων της παραγράφου 1, καθώς και επίσης και οι όροι και οι διαδικασίες πωλήσεως ή οποιασδήποτε άλλες διάθεσης του προϊόντος το οποίο αποτελεί αντικείμενο των μέτρων αυτών, αποφασίζονται με τη διαδικασία που προβλέπεται στο άρθρο 38."
Άρθρο 2
Ο παρών κανονισμός τίθεται σε ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Νοεμβρίου 1993.

Labels: 17
6